Prunus a vez graet eus ur genad gwez ha brousgwez, en o zouez ar prunenned, ar cherezenned, ar pechezenned, an abrikezenned hag an alamandezenned. Dre voas e vez renket ar Prunus e diabarzh kerentiad ar Rosaceae a-gevret gant ar roz. Sellet e vez outo evel ouzh un iskerentiad, anezhañ ar Prunoideae (pe Amygdaloideae) met, a-wechoù, e vez sellet outo evel ouzh ur cherentiad drezo o-unan ar Prunaceae (pe Amygdalaceae). Kantadoù a spesadoù Prunus zo, strewet dre ranndirioù kerreizh hanterenn norzh ar voul-douar.